" รู้จักร้านนี้จากวงในค่ะ  เห็นดูน่าสนใจดี  ทีแรกดูแผนที่ในแอพ มดก็งงๆน่ะ ว่าอยู่ตรงไหน  เลยใช้แอพนำทางมา  "

    พอมาถึง ก็เข้าใจและ  อยู่เส้นถนนช้างเผือกนี่เอง  เส้นทางนี้มาได้ 2 ทาง ค่ะ มาทาง ร.พ.มหาราชก็ได้  หรือ อีกทางนึงคือ ผ่าน Macro สาขาโคราชมา แล้วเลี้ยวขวาตรงไฟแดงหน้า Macro ก็ได้เช่นกัน เส้นนี้..นี่  มีร้านอาหารน่าสนใจ หลายร้านเลยค่ะ คงต้องแวะมาโฉบบ่อยๆ ซะแล้ว ^^ 
    แต่ร้านนี้ ไม่ได้อยู่ติดริมถนนน่ะค่ะ ต้องเลี้ยวเข้าซอย มานิดนึง แต่ปากทางมีชื่อร้านบอกอยู่  ถ้ามดจำไม่ผิด รู้สึกว่า จะเข้าซอยช้างเผือก 6 ค่าา  

    ภายในร้าน...ก็มีที่จอดรถกว้างขวางดี  แต่ก็มีหลายที่..ที่เป็นในร่ม แต่แปะไว้ว่าที่จอดรถส่วนบุคคล  อันนี้ก็ไม่ทราบว่าของทางร้านรึเปล่า  เพราะไม่เห็นมีใครมาจอดเลยย...ง๊ง  งง ??? เราเลยไม่กล้าเสี่ยง

    ช่วงเวลาที่ไปถึงร้าน ประมาณ เที่ยงพอดี มีลูกค้าหลายโต๊ะอยู่เหมือนกันค่ะ ส่วนใหญ่เป็นคนทำงาน และ นักศึกษา  เพราะเหมือนจะมีมหาวิทยาลัยใกล้ๆแถวนี้

     ภายในร้านติดแอร์ เย็นฉ่ำ ค่อยยังชั่วหน่อยค่ะ ไม่ต้องนั่งปาดเหงื่อ  มาถึงแล้วก็ไม่พูดพร่ำ ทำเพลงค่ะ ได้เมนูมาก็เลือก ของคาวนึง และของหวานอีกนึง เมนูที่มดเลือกมาชิม ก็จะมี

     - สปาเก็ตตี้โบลองเนสซอส (85.-)
              ชอบน่ะ รสชาติแบบนี้  เปรี้ยวแท้ๆของมะเขือเทศ ไม่ใช่ซอสมะเขือเทศ  กลมกล่อมกำลังดี เปรี้ยวนิด เค็มหน่อย และเผ็ดน้อย  ไม่เลี่ยนเลยค่ะ ส่วนตัวมดชอบน่ะ รสชาติมันใช่ ^^ ภายในเซ็ทจะมีขนมปังกระเทียมที่กรอบแบบสุดๆเสิร์ฟคู่มาด้วย 
 
     - มันบด (45.-)
               สั่งมาทานเล่น เพราะอยากกิน รสชาติได้มาตรฐานเลยค่ะ อร่อยดี 

     - เครปซูเซทกับไอศกรีม (100.-)
              ขนมหวานล้างปากตอนจบ  เครปราดซอสส้ม ทานกับไอศกรีมรสวานิลลา  รสชาติซอสส้มโอเคเลยค่ะ ส่วนเนื้อเครปก็เหนียวนุ่มดี โดยรวมแล้ว อร่อย แนะนำเช่นกัน
    
       โดยรวมแล้ว เป็นอีกร้านที่น่าลอง  ด้วยรสชาติ บรรยากาศ และการบริการที่ดี  มันลงตัวทุกอย่าง ในราคาที่สมเหตุผล  หากมาแถวนี้แวะมาได้เลย   มดแดงแนะนำค่าา ^^